Distrikto Bruck-Mürzzuschlag

La distrikto Bruck-Mürzzuschlag (germane: Bezirk Bruck an der Mur-Mürzzuschlag) estas administra unuo de Aŭstrio, kiu troviĝas en la nordorienta parto de la federacia lando Stirio. Distrikta ĉefurbo estas la loĝloko Bruck an der Mur, distrikta areo estas 2 255 km², kaj komence de la jaro 2015 sur la areo vivis 100 780 loĝantoj. Kadre de administra unuo, la 1-an de januaro 2013 ĝi ekestis el la antaŭaj najbaraj distrikto Bruck an der Mur kaj distrikto Mürzzuschlag. Kun la distrikto Leoben ĝi nun konsistigas la turisman kaj statistikan regionon Hochsteiermark.

 Komunumoj 
Ekde la 1-a de januaro 2015 la nombro de distriktaj komunumoj draste malpliiĝis. Nun la 19 komunumoj de la distrikto estas
 en la regiono de la distrikta juĝejo Bruck an der Mur: Aflenz, Breitenau am Hochlantsch, Bruck an der Mur, Kapfenberg, Mariazell, Pernegg an der Mur, Sankt Lorenzen im Mürztal, Sankt Marein im Mürztal, Thörl, Tragöß-Sankt Katharein, Turnau, kaj
 en la regiono de la distrikta juĝejo Mürzzuschlag: Kindberg, Krieglach, Langenwang, Mürzzuschlag, Neuberg an der Mürz, Sankt Barbara im Mürztal, Spital am Semmering, Stanz im Mürztal.

 Eksteraj ligiloj 

 Distrikta administracio. ()

!
Kategorio:Distriktoj de Aŭstrio
Kategorio:Stirio